
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 51 

Το παρόν ΦΕΚ επανεκτυπώθηκε λόγω λάθους 6 Μαρτίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

47. Ανακατανομή θέσεων προσωπικού εξωτερικής 

υπηρεσίας Υπουργείου Εξωτερικών. 1 

48. Τροποποίηση του π.δ. 242/1999 «Οργανισμός 

Υπουργείου Εμπορικής Ναυτιλίας» (Α'201). 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 47 

*Ανακατανομή θέσεων προσωπικού εξωτερικής υπη¬ 
ρεσίας Υπουργείου Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 32 και 
της παραγράφου 5 του άρθρου 38 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του ν. 2594/1998 «Κύρωση ως Κώδικα του σχε¬ 
δίου νόμου «Οργανισμός του Υπουργείου Εξωτερικών» 
(Α' 62). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

4. Την υπ’ αριθμ. 8/2007 γνωμοδότηση του Συμβουλίου 
της Επικράτειας, με πρόταση της Υπουργού Εξωτερικών, 
αποφασίζουμε: 


* Το παρόν Προεδρικό Διάταγμα αναδημοσιεύεται, διότι κατά 
την αρχική δημοσίευση στο ΦΕΚ 28/τ. Α'/2007 παρεισέφρησαν 
τυπογραφικά σφάλματα. 

Ως εκ τούτου, η αρχική δημοσίευση θεωρείται ως μηδέποτε 
γενομένη και ο αντίστοιχος αύξων αριθμός 29 του Προεδρικού 
Διατάγματος ως ουδέποτε χρησιμοποιημένος. 


Άρθρο 1 

Ανακατανομή θέσεων προσωπικού αρχών εξωτερικής 
υπηρεσίας Υπουργείου Εξωτερικών 

Ανακατανέμονται οι θέσεις προσωπικού των αρχών 
της εξωτερικής υπηρεσίας του Υπουργείου Εξωτερικών 
με τη μεταφορά: 

1. μίας (1) θέσης κλητήρα από την Πρεσβεία Μπογκοτά 
στην Πρεσβεία Αμπούτζας, 

2. μίας (1) θέσης φύλακα-θυρωρού από την Πρεσβεία 
Ντακάρ στο Γενικό Προξενείο Τάμπας, 

3. μίας (1) θέσης κλητήρα από την Πρεσβεία Νταρ ες 
Σαλάαμ στη Μόνιμη Αντιπροσωπεία στην Ευρωπαϊκή 
Ένωση, στις Βρυξέλλες, 

4. μίας (1) θέσης ιδιαίτερου γραμματέα από το Γενικό 
Προξενείο Βίντχουκ στην Πρεσβεία Μανίλας και 

5. μίας (1) θέσης μεταφραστή από το Γ ενικό Προξενείο 
Βίντχουκ στο Γ ενικό Προξενείο Μόσχας 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβέρνησης. 

Στην Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 9 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 48 

Τροποποίηση του π.δ. 242/1999 «Οργανισμός Υπουρ¬ 
γείου Εμπορικής Ναυτιλίας» (Α' 201). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 2503/1997 «Διοίκηση, Οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α' 107). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

γ) Της υπ’ αριθμ. 37930/ΔΙΟΒ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 1432), 
όπως τροποποιήθηκε με την υπ’ αριθμ. 5733/ΔΙΟΕ 179/ 
9.2.2006 όμοια απόφαση (Β' 204). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής 
απόφασης του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών, 
Δημόσιας διοίκησης και Αποκέντρωσης» (Β' 527), όπως 
τροποποιήθηκε με την υπ’ αριθμ. 17398/13.9.2005 όμοια 
απόφαση (ΦΕΚ Β' 1284). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθμ. 272/2006 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εμπορικής Ναυτιλίας και των Υφυπουργών Εσωτερικών. 
Δημόσιας Διοίκησης και Αποκέντρωσης και Οικονομίας 
και Οικονομικών, αποφασίζουμε: 

Άρθρο 1 

Στην περίπτωση (ια) της παραγράφου 1 του άρθρου 
2 του π.δ. 242/1999 «Οργανισμός του Υπουργείου Εμπο¬ 
ρικής Ναυτιλίας» (Α' 201), όπως αντικαταστάθηκε με το 
άρθρο 1 του π.δ. 320/2001 (Α' 217), προστίθεται υποπε¬ 
ρίπτωση δδ) ως ακολούθως: 

«δδ) Διεύθυνση Ελέγχου Διαχείρισης της Ασφάλειας 
Πλοίων και Λιμενικών Εγκαταστάσεων». 

Άρθρο 2 

Το άρθρο 30 του π.δ. 242/1999 (Α' 201), όπως ανα- 
ριθμήθηκε σε άρθρο 26, σύμφωνα με την παράγραφο 
2 του άρθρου 5 του π.δ. 320/2001, αντικαθίσταται ως 
ακολούθως: 

«Άρθρο 26 

ΚΛΑΔΟΣ Δ' ΕΛΕΓΧΟΥ ΕΜΠΟΡΙΚΩΝ ΠΛΟΙΩΝ 

Ο Κλάδος Δ' Ελέγχου Εμπορικών Πλοίων συντονίζει 
τον έλεγχο των εξουσιοδοτημένων Οργανισμών, τον 
έλεγχο Ασφαλούς Διαχείρισης Εταιρειών και Πλοίων, 
τον έλεγχο Διαχείρισης της Ασφάλειας Πλοίων και Λι¬ 
μενικών Εγκαταστάσεων από μη νόμιμες ενέργειες, τον 
έλεγχο έγκρισης και θεώρησης σχεδίων και μελετών 
και παρακολούθησης ναυπηγούμενων, μετασκευαζόμε¬ 
νων ή αρχικά επιθεωρούμενών πλοίων, την έγκριση των 
υλικών κατασκευής και μέσων εξοπλισμού των πλοίων, 
την επιθεώρηση και έκδοση των πιστοποιητικών αξιο- 
πλοϊας τους». 

Άρθρο 3 

1. Η περίπτωση (γ) της παραγράφου 2 του άρθρου 31 
του π.δ. 242/1999, όπως αυτό αναριθμήθηκε σε άρθρο 
27, σύμφωνα με την παράγραφο 2 του άρθρου 5 του 
π.δ. 320/2001 και η περίπτωση (γ) της παραγράφου 3 
του ιδίου άρθρου καταργούνται. 

2. Η περίπτωση (δ) της παραγράφου 2 του άρθρου 31 
του π.δ. 242/1999, όπως αυτό αναριθμήθηκε σε άρθρο 
27, σύμφωνα με την παράγραφο 2 του άρθρου 5 του 


π.δ. 320/2001, αριθμείται σε (γ) και η περίπτωση (δ) της 
παραγράφου 3 του ιδίου άρθρου αριθμείται σε (γ). 

Άρθρο 4 

Στο π.δ. 242/1999 όπως τροποποιήθηκε και ισχύει προ¬ 
στίθεται μετά το άρθρο 29, άρθρο με αριθμό 29Α ως 
ακολούθως: 

«Άρθρο 29Α 

ΔΙΕΥΘΥΝΣΗ ΕΛΕΓΧΟΥ ΔΙΑΧΕΙΡΙΣΗΣ ΤΗΣ ΑΣΦΑΛΕΙΑΣ 
ΠΛΟΙΩΝ ΚΑΙ ΛΙΜΕΝΙΚΩΝ ΕΓΚΑΤΑΣΤΑΣΕΩΝ 

1. Η Διεύθυνση Ελέγχου Διαχείρισης της Ασφάλειας 
Πλοίων και Λιμενικών Εγκαταστάσεων είναι αρμόδια για: 

α) τον έλεγχο της διαχείρισης της ασφάλειας των 
εταιρειών και των πλοίων των οποίων η διαχείριση γί¬ 
νεται σύμφωνα με τις διατάξεις του Κεφαλαίου IX της 
Διεθνούς Σύμβασης για την ασφάλεια της ανθρώπινης 
ζωής στη θάλασσα, 1974 (50Ι-Α3 74), στο εξής Διεθνούς 
Σύμβασης (δΟΙΑδ) όπως ισχύει κάθε φορά, 

β) τον έλεγχο της διαχείρισης της ναυτικής ασφάλειας 
από μη νόμιμες ενέργειες στα πλοία και τις λιμενικές 
εγκαταστάσεις σύμφωνα με τις διατάξεις του Κεφαλαί¬ 
ου ΧΙ-2 της Διεθνούς Σύμβασης (δΟΙΑδ) όπως ισχύει 
κάθε φορά, 

γ) την αναγνώριση και παροχή εξουσιοδότησης σε 
Οργανισμούς και άλλους φορείς για τον έλεγχο δια¬ 
χείρισης της ασφάλειας των πλοίων και των εταιρειών 
που τα διαχειρίζονται σύμφωνα με τις διατάξεις του 
Κεφαλαίου IX της Διεθνούς Σύμβασης (30Ι-Α3) όπως 
ισχύει κάθε φορά και τον έλεγχο της ναυτικής ασφά¬ 
λειας από μη νόμιμες ενέργειες των πλοίων και των 
λιμενικών εγκαταστάσεων σύμφωνα με τις διατάξεις 
του Κεφαλαίου ΧΙ-2 «Ειδικά μέτρα για την αύξηση της 
ναυτικής ασφάλειας», της Διεθνούς Σύμβασης (δΟΙΑδ) 
όπως ισχύει κάθε φορά, 

δ) τη μελέτη, επεξεργασία πληροφοριών και αξιολό¬ 
γηση απειλών κατά της ασφάλειας των πλοίων και των 
λιμενικών εγκαταστάσεων έναντι μη νόμιμων ενεργειών, 
σύμφωνα με τις διατάξεις του Κανονισμού (ΕΚ) 725/04 
και του Κεφαλαίου ΧΙ-2 ΔΣ δΟΕΑδ όπως ισχύουν κάθε 
φορά καθώς και την επεξεργασία, μελέτη, αξιολόγηση 
και αξιοποίηση δεδομένων ναυτικής ασφάλειας πλοί¬ 
ων στα πλαίσια του Κεφαλαίου IX «Διαχείριση για την 
ασφαλή λειτουργία των πλοίων», της Διεθνούς Σύμβα¬ 
σης (δΟΙΑδ) με σκοπό τη βελτίωση των λειτουργιών 
των πλοίων με βάση τους εκτελούμενους πλόες και 
τις περιόδους επισκευών, σε συνεργασία, όποτε απαι¬ 
τείται, με τις αρμόδιες κατά περίπτωση Διευθύνσεις 
του ΥΕΝ, 

ε) την παρακολούθηση των εξελίξεων, σε επίπεδο 
Διεθνών Οργανισμών και Ευρωπαϊκής Ένωσης, των θε¬ 
μάτων που σχετίζονται με τα Κεφάλαια IX και ΧΙ-2 της 
Διεθνούς Σύμβασης (30ΕΑ3) και τον Κανονισμό (ΕΚ) 
725/04, όπως ισχύουν κάθε φορά, 

στ) την έγκριση εξοπλισμού και υλικών που αφορούν 
την ασφάλεια των λιμενικών εγκαταστάσεων στα πλαί¬ 
σια του Κεφ. ΧΙ-2 της Διεθνούς Σύμβασης (δΟΙΑδ), όπως 
ισχύει κάθε φορά. 

2. Η Διεύθυνση Ελέγχου Διαχείρισης της Ασφάλειας 
Πλοίων και Λιμενικών Εγκαταστάσεων συγκροτείται 
από τα εξής Τμήματα: α) Ελέγχου Ασφαλούς Διαχείρι¬ 
σης Εταιρειών και Πλοίων, β) Ελέγχου Διαχείρισης της 
Ασφάλειας (από μη νόμιμες ενέργειες) στα Πλοία, γ) 

Ελέγχου Διαχείρισης της Ασφάλειας (από μη νόμιμες 
ενέργειες) στις Λιμενικές Εγκαταστάσεις. 

δ) Ελέγχου Αναγνωρισμένων Οργανισμών Ασφάλειας, 
Διεθνών Σχέσεων και Συντονισμού. 

3. Οι αρμοδιότητες της Διεύθυνσης Ελέγχου Διαχεί¬ 
ρισης της Ασφάλειας Πλοίων και Λιμενικών Εγκαταστά¬ 
σεων κατανέμονται μεταξύ των Τμημάτων της όπως 
πιο κάτω: 

α. Στο Τμήμα Ελέγχου Ασφαλούς Διαχείρισης Εται¬ 
ρειών και Πλοίων. 

αα) Ο έλεγχος των ναυτιλιακών εταιρειών στον το¬ 
μέα διαχείρισης της ασφάλειας σύμφωνα με τις δια¬ 
τάξεις του Κεφ. IX της Διεθνούς Σύμβασης (30Ι-Α5) 
όπως ισχύει κάθε φορά και η έκδοση των σχετικών 
πιστοποιητικών. 

ββ) Ο έλεγχος των πλοίων στον τομέα διαχείρισης 
της ασφάλειας σύμφωνα με τις διατάξεις του Κεφ. IX 
της Διεθνούς Σύμβασης (30ΕΑ3) όπως ισχύει κάθε φορά 
και η έκδοση των σχετικών πιστοποιητικών συμμόρφω¬ 
σης τους. 

γγ) Η τήρηση του αρχείου εταιρειών - πλοίων, 
β. Στο Τμήμα Ελέγχου Διαχείρισης της Ασφάλειας 
(από μη νόμιμες ενέργειες) στα Πλοία. 

αα) Ο έλεγχος των πλοίων, ο έλεγχος της αξιολόγη¬ 
σης και η έγκριση σχεδίων ασφάλειας σύμφωνα με τις 
διατάξεις του Κεφ. ΧΙ-2 της Διεθνούς Σύμβασης (501Α3) 
όπως ισχύει κάθε φορά και η έκδοση των σχετικών 
πιστοποιητικών. 

ββ) Η έκδοση του Αρχείου Διαρκούς Σύνοψης των 
πλοίων σύμφωνα με το Κεφάλαιο ΧΙ-1 της Διεθνούς 
Σύμβασης (30ΕΑ3) όπως ισχύει κάθε φορά. 

γγ) Η τήρηση του αρχείου πλοίων και Αρχείου Διαρ¬ 
κούς Σύνοψης. 

γ. Στο Τμήμα Ελέγχου Διαχείρισης της Ασφάλειας (από 
μη νόμιμες ενέργειες) των Λιμενικών Εγκαταστάσεων. 

αα) Η διενέργεια αξιολόγησης της ασφάλειας, η έγκρι¬ 
ση των σχεδίων ασφάλειας και ο έλεγχος των λιμενικών 
εγκαταστάσεων σύμφωνα με τις διατάξεις του Κεφ. ΧΙ-2 
της Διεθνούς Σύμβασης (30ΕΑ3) όπως ισχύει κάθε φορά 
και η έκδοση των σχετικών πιστοποιητικών, καθώς και 
η έγκριση της αξιολόγησης της ασφάλειας των λιμε¬ 
νικών εγκαταστάσεων από μη νόμιμες ενέργειες που 
διενεργείται από εξουσιοδοτημένους Αναγνωρισμένους 
Οργανισμούς Ασφάλειας, με την συνεργασία, όπου απαι¬ 
τείται, των συναρμόδιων Υπηρεσιών του ΥΕΝ και λοιπών 
κατά περίπτωση εμπλεκομένων φορέων διοίκησης των 
λιμενικών εγκαταστάσεων. 

ββ) Η τήρηση του αρχείου των λιμενικών εγκαταστά¬ 
σεων. 

δ. Στο Τμήμα Ελέγχου Αναγνωρισμένων Οργανισμών 
Ασφάλειας, Διεθνών Σχέσεων και Συντονισμού. 

αα) Η παρακολούθηση των θεμάτων αρμοδιότητας 
της Διεύθυνσης στους Διεθνείς Οργανισμούς και στην 
Ευρωπαϊκή Ένωση. 

ββ) Η σύναψη διμερών ή πολυμερών συμφωνιών με 
άλλες συμβαλλόμενες στην Διεθνή Σύμβαση για την 
ασφάλεια της ανθρώπινης ζωής στη θάλασσα, 1974, 
(501Α3 74), Κυβερνήσεις παράκτιων κρατών στο πλαί¬ 
σιο των Κανονισμών ΧΙ-2/11 και ΧΙ-2/12 της Σύμβασης 
όπως ισχύουν κάθε φορά, καθώς και η παρακολούθηση 
και ο έλεγχος εφαρμογής των παραπάνω συμφωνιών σε 
συνεργασία με τις συναρμόδιες Διευθύνσεις. 


γγ) Η εξέταση των προϋποθέσεων αναγνώρισης και 
παροχής εξουσιοδότησης σε Νηογνώμονες και άλλους 
φορείς για τον έλεγχο και πιστοποίηση των πλοίων και 
των εταιρειών που τα διαχειρίζονται σύμφωνα με τις 
διατάξεις του Κεφ. IX της Διεθνούς Σύμβασης (301Α3) 
όπως ισχύει κάθε φορά. 

δδ) Η εξέταση των προϋποθέσεων για την αναγνώριση 
και την παροχή εξουσιοδότησης σε Νηογνώμονες και 
άλλους φορείς για τον έλεγχο και πιστοποίηση των 
πλοίων σε θέματα ασφάλειας από μη νόμιμες ενέργειες, 
καθώς και για την διενέργεια αξιολόγησης της ασφάλει¬ 
ας λιμενικών εγκαταστάσεων από μη νόμιμες ενέργειες, 
σύμφωνα με τις διατάξεις του Κεφ. ΧΙ-2 της Διεθνούς 
Σύμβασης (501Α3) όπως ισχύει κάθε φορά. 

εε) Η παρακολούθηση, εποπτεία και ο έλεγχος του 
έργου και της δραστηριότητας των εξουσιοδοτημένων 
Νηογνωμόνων και των λοιπών αναγνωρισμένων οργα¬ 
νισμών ασφαλείας σε θέματα διαχείρισης της ασφά¬ 
λειας, που προβλέπονται στα Κεφάλαια IX και ΧΙ-2 της 
Διεθνούς Σύμβασης (30ΕΑ3) όπως ισχύουν κάθε φορά, 
η εισήγηση και λήψη των επιβαλλόμενων μέτρων σε 
περιπτώσεις διαπίστωσης παραβάσεων. 

στστ) Η συγκέντρωση, ταξινόμηση και παρακολούθηση 
της ισχύουσας Εθνικής και Διεθνούς Νομοθεσίας, επί θε¬ 
μάτων αρμοδιότητας της Διεύθυνσης και ο συντονισμός 
των Τμημάτων επί θεμάτων κοινής αρμοδιότητας. 

ζζ) Η τήρηση Μητρώου προσοντούχων επιθεωρητών 
του ΥΕΝ σύμφωνα με τις απαιτήσεις των Κεφαλαίων IX 
και ΧΙ-2 της Διεθνούς Σύμβασης (30ΕΑ3), όπως ισχύει 
κάθε φορά. 

4. Στη Διεύθυνση Ελέγχου Διαχείρισης της Ασφάλειας 
Πλοίων και Λιμενικών Εγκαταστάσεων, προίσταται ανώ¬ 
τερος Αξιωματικός Λ.Σ. προερχόμενος από την Σχολή 
Δοκίμων Σημαιοφόρων Λ.Σ. 

Στα προαναφερόμενα Τμήματα της Διεύθυνσης προ- 
ΐσταται ανώτερος Αξιωματικός Λ.Σ. προερχόμενος από 
την Σχολή Δοκίμων Σημαιοφόρων Λ.Σ. ή ανώτερος Αξι¬ 
ωματικός Λ.Σ. (Τ).» 

Αρθρο 5 

Καταργούμενες διατάξεις 

Από την έναρξη ισχύος του παρόντος καταργείται το 
π.δ. 26/2004 (Α' 23). 

Αρθρο 6 
Έναρξη ισχύος 

Η ισχύς του παρόντος Διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος Προεδρικού 
Διατάγματος. 

Αθήνα, 22 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιίή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε,Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ: Ιι 11 ρ://νννννν.β 1 . 9 ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐΐρ://νννννν.£ί.σΓ - ο-ιγιβΜ: ννοΙ)ίτΐ35ΐοη5)8ί.αΓ 














